als_Latn dik_Latn sag_Latn
Terror për 2 milionë lekë të vjetraPostuar më: 10 Dhjetor 2014 11:32
Ende pa kaluar mirë dy javë nga grabitja dhe terrori që i bënë një familje në Kallmt të Lezhës, maskat kanë grabitur sërish një familje në Lezhë.
Kësaj herë pre e tyre ka rënë një familje në fshatin Lalm i Ri të Komunës Kolsh.
Sipas Ora News, ka qenë ora 4:00 e mëngjesit të së mërkurës kur tre përsona të maskuar kanë hyrë në një vilë dykatëshe në pronësi të Gjin Tomës, 47-vjeç, duke terrorizuar katër anëtarët e kësaj familje.
Agresorët kanë arritur që të hyjnë sipër murit rrethues oborrin e shtëpisë nëpërmjet një shkalle dhe më pas nga dritarja brenda në banesa, duke kontrolluar në dhomat e shtëpisë.
Në atë moment pjestarët e familjes kanë qenë në gjumë kur kryefamiljari ka dëgjuar krismat dhe ka parë tre personat në banesën e tij.
Nën terrorin e ushtruar ata i kanë kërkuar atij që t’ju tregonte se ku kishte paratë dhe sende të tjera me vlerë. Ky i fundit ka tentuar që t’ju bëjë rezistencë, por ka qenë e pamundur pasi është perballur me frikën me agresivitetin e tyre.
Ata kanë kontrolluar gjithçka që ka patur në banesë dhe kanë arritur të gjejnë dhe të marrin 2 milionë lekë të vjetra.
Pasi kanë kryer misionin e tyre, tre agresorët janë larguar në këmbë, duke përfituar edhe nga errësira në fshat.
Në mungesë të profesionalizmit duke mos mundur dot që të identifikojnë dhe arrestojnë autorët e këtyre ngjarjeve, oficerët e policisë në Lezhë hera pas herë tentojnë të mos lejojnë gazetarët që të mos filmojnë.
Vetëm në harkun kohor të një muaj në Lezhë kanë ndodhur 4 grabitje të tilla, ndërsa asnjë person nuk është vënë në pranga për këto ngjarje.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn